作者：刘克庄
词牌/韵律：贺新郎

paragraphs: 草草池亭宴。
又何须、珠韝络臂，琵琶遮面。
宾主一时词翰手，倏忽龙蛇满案。
传写处、尘飞莺啭。
但得时平鱼稻熟，这腐儒、不用青精饭。
阴雾扫，霁华见。
使君偿了丰年愿。
便从今、也无敲扑，也无厨传。
试拂笼纱看壁记，几个标名渠观。
想九牧、闻风争羡。
此老饱知民疾苦，早归来、载笔薰风殿。
诗有讽，赋无劝。